भारत में आलू के साथ मिर्च और स्वादिष्ठ मसाले भर कर जो समोसे बनाए जाते हैं, उन में वास्तव में 16वीं सदी में भारत आए पुर्तगालियों का भी बड़ा योगदान है, क्योंकि उन के पहले भारत में आलू नहीं था. आज हम देश के एक से दूसरे कोने का सफर कर लें तो हजारों किस्म के समोसे खाने को मिल जाएंगे. हां, अलगअलग इलाकों में अलगअलग तरह के समोसे मिलते हैं. यहां तक कि एक ही बाजार में अलगअलग दुकानों पर अलगअलग रूपरंग और स्वाद के समोसे मिलते हैं.